CELEX: 62014FN0119
Language: mt
Date: 2014-10-24 00:00:00
Title: Kawża F-119/14: Rikors ippreżentat fl- 24 ta’ Ottubru 2014 – ZZ vs Il-Kummissjoni

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/56
            
         Rikors ippreżentat fl-24 ta’ Ottubru 2014 – ZZ vs Il-Kummissjoni
   (Kawża F-119/14)
   (2015/C 007/71)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: L. Levi u A. Blot, avukati)
   
      Konvenuta: Il-Kummissjoni
   
      Suġġett
   
   Annullament tad-deċiżjoni tal-Kummissjoni li ttemm il-proċedura mibdija bil-għan li r-rikorrenti tinħatar bħala uffiċjal, billi din tal-aħħar tniżżlet f’lista ta’ riżerva ta’ kompetizzjoni, wara li informatha li d-DĠ ikkonċernat kien ta l-kunsens tiegħu sabiex ir-rikorrenti tiġi rreklutata, u wara li qieset li l-esperjenza professjonali tagħha ma kinitx suffiċjenti.
   
      Talbiet tar-rikorrenti
   
   
               —
            
            
               Jannulla d-deċiżjoni tas-17 ta’ Diċembru 2013, li permezz tagħha d-Direttorat Ġenerali tar-Riżorsi Umani (“DG HR”) tal-Kummissjoni Ewropea, fil-kwalità tiegħu ta’ Awtorità tal-Ħatra, irrifjuta li jirrikluta lir-rikorrenti bħala uffiċjal mad-Direttorat Ġenerali tal-Ġustizzja u tal-Affarijiet Interni (“DG JUST”);
            
         
               —
            
            
               jannulla d-deċiżjoni tal-Awtorità tal-Ħatra tal-14 ta’ Lulju 2004 li tiċħad l-ilment imressaq mir-rikorrenti kontra d-deċiżjoni tal-Awtorità tal-Ħatra tas-17 ta’ Diċembru 2013;
            
         
               —
            
            
               jikkundanna lill-konvenuta għall-ħlas ta’ EUR 26  132 ,85, flimkien mal-interessi moratorji, u għall-ħlas tal-kontribuzzjonijiet fl-iskema ta’ pensjoni b’effett mix-xahar ta’ Settembru 2013;
            
         
               —
            
            
               jikkundanna lill-Kummissjoni għall-ħlas ta’ ewro bħala dannu morali;
            
         
               —
            
            
               jikkundanna lill-Kummissjoni għall-ispejjeż kollha.